કોલકાતાઃ ગઈ કાલે ભારત-શ્રીલંકા વચ્ચેની પ્રથમ ટેસ્ટ ડ્રો રહી. આ ટેસ્ટ ઘણી બધી રીતે મહત્ત્વની રહી. આ ટેસ્ટ મેચને ઘણા બધા રેકોર્ડ્સ માટે યાદ રખાશે, ખાસ કરીને ફાસ્ટ બોલર્સ માટે. બહુ લાંબા સમય પછી ભારતીય ક્રિકેટ ઇતિહાસમાં એવું બન્યું, જ્યારે એક ટેસ્ટ મેચમાં કોઈ સ્પિનર એક પણ વિકેટ ઝડપી ના શક્યો. કોલકાતા ટેસ્ટમાં જેટલી પણ વિકેટ પડી, એ બધી ભારત તરફથી તેના ફાસ્ટ બોલર્સે ઝડપી. આ ટેસ્ટમાં બંને સ્પિનર- અશ્વિન અને જાડેજા ખાલી હાથે જ પેવેલિયનમાં પાછા ફર્યા.